ಒಂದು ದ್ರವವನ್ನು ಕುರಿತು ಅಮಿಶ್ರಣೀಯವಾದ (ಇಮ್ಮಿಸಿಬಲ್) ಇನ್ನೊಂದು ದ್ರವದಲ್ಲಿ ಮೊದಲಿನ ದ್ರವದ ಪರಿಕ್ಷೇಪಣ. ಆಲಿವ್ ಎಣ್ಣೆ ಮತ್ತು ನೀರು ಪರಸ್ಪರ ಮಿಳಿತವಾಗುವುದಿಲ್ಲ. ಇಂಥ ದ್ರವ ಜೋಡಿಯನ್ನು ತೀವ್ರವಾಗಿ ಕುಲುಕಿದಾಗ ಒಂದು ದ್ರವ ಸೂಕ್ಷ್ಮಹನಿಗಳ ರೂಪದಲ್ಲಿ ಮತ್ತೊಂದರಲ್ಲಿ ಪರಿಕ್ಷೇಪಿತವಾಗುವುದು. ಇಂಥ ನಿಕಟ ದ್ರವಮಿಶ್ರಣವೇ ಎಮಲ್ಷನ್. ಹನಿಗಳಾಗಿ ಹಂಚಿಹೋಗಿರುವ ದ್ರವವನ್ನು ಪರಿಕ್ಷೇಪಿತ ವಸ್ತುವೆಂದೂ (ಡಿಸ್ಪರ್ಸ್ಡ್ ಫೇಸ್) ಅದನ್ನು ಲೀನಮಾಡಿಕೊಂಡಿರುವ ಮತ್ತೊಂದು ದ್ರವವನ್ನು ಪರಿಕ್ಷೇಪಣ ಮಾಧ್ಯಮವೆಂದೂ (ಡಿಸ್ಪರ್ಶನ್ ಮೀಡಿಯಂ) ಪರಿಗಣಿಸಲಾಗುವುದು. ಸಾಮಾನ್ಯವಾಗಿ ಒಂದು ದ್ರವ ನೀರಾಗಿದ್ದು ಮತ್ತೊಂದು ಎಣ್ಣೆಯಂಥ ವಸ್ತುವಾಗಿರುವ ಸಂದರ್ಭಗಳೇ ಹೆಚ್ಚು. ಹೀಗಾಗಿ ನೀರು-ಎಣ್ಣೆ ಎಮಲ್ಷನುಗಳೆಂದು ಎರಡು ಸ್ಥೂಲ ವರ್ಗಗಳಾಗಿ ವಿಭಾಗಿಸುವುದು ರೂಢಿ. ಎಣ್ಣೆ ಪರಿಕ್ಷೇಪಣ ಮಾಧ್ಯಮವಾಗಿದ್ದರೆ ನೀರು/ಎಣ್ಣೆ ಎಮಲ್ಷನ್ ಎನಿಸಿಕೊಳ್ಳುತ್ತದೆ. ಇದಕ್ಕೆ ಬೆಣ್ಣೆ ಮತ್ತು ಕೋಲ್ಡ್ ಕ್ರೀಮ್ ಉದಾಹರಣೆಗಳು. ನೀರು ಪರಿಕ್ಷೇಪಣ ಮಾಧ್ಯಮವಾಗಿದ್ದರೆ ಎಣ್ಣೆ/ನೀರು ಎಮಲ್ಷನ್ ಪ್ರಾಪ್ತವಾಗುವುದು. ಇದಕ್ಕೆ ಹಾಲು, ವ್ಯಾನಿಷಿಂಗ್ ಕ್ರೀಮ್, ಸ್ಕಾಟ್ಸ್ ಎಮಲ್ಷನ್, ಫೆನೈಲ್ ಮತ್ತು ಲೈಸಾಲ್ ನಿದರ್ಶನಗಳು.

ವಿವರಗಳು 
ಎಮಲ್ಷನಿನಲ್ಲಿರುವ ಕಣಗಳು ಕೊಲಾಯ್ಡ್ ಕಣಗಳಿಗಿಂತ ಗಾತ್ರದಲ್ಲಿ ದೊಡ್ಡವು. ಆದ್ದರಿಂದ ಸಾಮಾನ್ಯ ಸೂಕ್ಷ್ಮದರ್ಶಕ ಅಥವಾ ಭೂತಕನ್ನಡಿಯಿಂದ ಅವನ್ನು ನೋಡಬಹುದು. ಎರಡು ದ್ರವಗಳ ಪೈಕಿ ಯಾವುದು ಅಧಿಕ ಪ್ರಮಾಣದಲ್ಲಿದೆಯೋ ಅದು ಮಾಧ್ಯಮವಾಗಿ ವರ್ತಿಸಿ ಉಳಿದ ದ್ರವ ಪರಿಕ್ಷೇಪಿತವಾಗುವುದು. ಉದಾಹರಣೆಗೆ ಕೊಂಚ ನೀರನ್ನು ಹೆಚ್ಚು ನೈಟ್ರೊ ಬೆಂಜ಼ೀನಿನೊಡನೆ ಕುಲುಕಿದಾಗ ತೈಲ ಎಮಲ್ಷನೂ ಸ್ವಲ್ಪ ನೈಟ್ರೊ ಬೆನ್ಸೀನನ್ನು ತುಂಬ ನೀರಿನೊಡನೆ ಕಡೆದಾಗ ಜಲ ಎಮಲ್ಷನೂ ದೊರೆಯುವುವು. ಆದರೆ ಇದೇನೂ ನಿಯಮವಲ್ಲ. ಸೂಕ್ತ ಪ್ರಯೋಗ ಪರಿಸ್ಥಿತಿಯಲ್ಲಿ ೭೦% ಪರಿಕ್ಷೇಪಿತ ವಸ್ತುವಿರುವ ಸಾಂದ್ರ ಎಮಲ್ಷನುಗಳನ್ನು ತಯಾರಿಸಬಹುದು. ಈ ಮಿತಿ ಮೀರಿದರೆ ಪರಿಕ್ಷೇಪಿತಕಣಗಳು ತಮ್ಮ ಗೋಳಾಕೃತಿಯನ್ನು ಕಳೆದುಕೊಂಡು ಬಹುಫಲಕಿಗಳಾಗುತ್ತವೆ. (ಪಾಲಿಹೆಡ್ರಲ್). ಸ್ನಿಗ್ಧತೆ ಹೆಚ್ಚುತ್ತದೆ. ೩೦% ಇನ್ನೊಂದು ದ್ರವ ಪರಿಕ್ಷೇಪಿತವಾಗಿರುವ ವಿರುದ್ಧ ನಮೂನೆಯ ಎಮಲ್ಷನ್ ಆಗಿಬಿಡುವುದುಂಟು.

ಎಮಲ್ಷನ್‍ನ ನಮೂನೆ 
ಎಮಲ್ಷನ್ ನಮೂನೆಯ ನಿರ್ಣಯದಲ್ಲಿ ಎರಡು ದ್ರವಗಳ ಮೇಲ್ಮೈ ಒತ್ತಡದ (ಸರ್ಫೇಸ್ ಟೆನ್ಷನ್) ಪಾತ್ರ ಕಡೆಗಣಿಸುವಂತಿಲ್ಲ. ನೀರಿನ ಮೇಲ್ಮೈ ಒತ್ತಡ ಹೆಚ್ಚಾಗಿದ್ದರೆ ಅದು ಗೋಳಾಕೃತಿಯ ಹನಿಗಳಾಗಲು ಹವಣಿಸುವುದು. ಆಗ ನೀರು ಎಣ್ಣೆ ಎಮಲ್ಷನ್ ಬರುವುದು ಹೆಚ್ಚು ಸಂಭವನೀಯ. ಕೆಳಕಂಡ ಸರಳ ಪ್ರಯೋಗಗಳಿಂದ ಎಮಲ್ಷನ್ ನಮೂನೆಯನ್ನು ಪತ್ತೆ ಹಚ್ಚಬಹುದು. (i) ಸಾರಗುಂದಿಸುವಿಕೆ (ಡೈಲ್ಯೂಶನ್). ಎಮಲ್ಷನಿಗೆ ನೀರು ಸೇರಿಸಿದಾಗ ಅದು ಸರಾಗವಾಗಿ ಲೀನವಾದರೆ ಎಣ್ಣೆ/ನೀರು ನಮೂನೆಯೆಂದೂ ಬೇರೊಂದು ಪದರವಾಗಿ ಉಳಿದರೆ ನೀರು/ಎಣ್ಣೆ ನಮೂನೆಯೆಂದೂ ಗುರುತಿಸಬಹುದು. (ii) ಬಣ್ಣ ಪ್ರಯೋಗ. ತೈಲ ದ್ರಾವ್ಯವಾದ ಬಣ್ಣವೊಂದನ್ನು ಎಮಲ್ಷನಿನೊಂದಿಗೆ ಕುಲುಕಲಾಗುವುದು. ಸೂಕ್ಷ್ಮದರ್ಶಕದಲ್ಲಿ ಒಂದು ತೊಟ್ಟನ್ನು ಪರೀಕ್ಷಿಸಿದಾಗ ಬಣ್ಣದ ಹನಿಗಳು ಕಂಡರೆ ಎಣ್ಣೆ/ನೀರು ನಮೂನೆಯಿರಬೇಕು. ಪೂರಾ ಹಿನ್ನೆಲೆಯೇ ವರ್ಣರಂಜಿತವಾಗಿ ಗೋಚರಿಸಿದರೆ ವಿರುದ್ಧ ನಮೂನೆಯ ಎಮಲ್ಷನ್ ಎಂದು ಖಚಿತವಾಗುತ್ತದೆ. (iii) ತೈಲದ ಎಮಲ್ಷನ್ ಎಣ್ಣೆಯ ಮೇಲೆ ಸುಲಭವಾಗಿ ಹರಡುವುದು. ನೀರಿನ ಮೇಲೆ ಹರಡುವುದಿಲ್ಲ. (iv) ತೈಲ ಎಮಲ್ಷನುಗಳಿಗೆ ಸ್ನಿಗ್ಧತೆ ಹೆಚ್ಚು ; ವಿದ್ಯುದ್ವಾಹಕ ಗುಣ ಕಡಿಮೆ.

ಎಮಲ್ಷನ್‍ಕಾರಿಗಳ ವಿಧಗಳು 
ಎಮಲ್ಷನುಗಳು ಬಹುಕಾಲ ಸ್ಥಿರವಾಗಿ ಉಳಿಯದೆ ಎರಡು ಪದರಗಳಾಗಿ ಬೇರ್ಪಡುವುವು. ಆದ್ದರಿಂದ ಸ್ಥಿರ ಎಮಲ್ಷನುಗಳನ್ನು ಪಡೆಯಲು ಎಮಲ್ಷನ್‌ಕಾರಿಗಳನ್ನು ಅನಿವಾರ್ಯವಾಗಿ ಬಳಸಬೇಕಾಗುತ್ತದೆ. ಇವುಗಳಲ್ಲಿ ಎರಡು ವಿಧ.

(i) ಎಮಲ್ಷನ್ ಎಂದರೆ ಒಂದು ದ್ರವ ಮತ್ತೊಂದರಲ್ಲಿ ಸೂಕ್ಷ್ಮ ಹನಿಗಳ ರೂಪದಲ್ಲಿ ಹರಡಿರುವಿಕೆಯಾದ್ದರಿಂದ ಎರಡು ದ್ರವಗಳ ನಡುವೆ ಇರುವ ಕ್ಷೇತ್ರದ ವಿಸ್ತೀರ್ಣ ಅಪಾರವಾಗಿರುತ್ತದೆ. ಸಂಧಿಸ್ಥಳದ ಒತ್ತಡವೂ (ಇಂಟರ್‌ಫೇಶಿಯಲ್ ಟೆನ್ಶನ್) ಅಧಿಕವಾಗಿರುವುದು ಸಹಜ. ಈ ಒತ್ತಡವನ್ನು ತಗ್ಗಿಸಿಕೊಳ್ಳುವ ಯತ್ನದಲ್ಲಿ ಎಮಲ್ಷನ್ ಒಡೆದು ಎರಡು ದ್ರವಗಳೂ ಬೇರ್ಪಡುತ್ತವೆ. ಸಂಧಿಸ್ಥಳದ ಒತ್ತಡವನ್ನು ತಗ್ಗಿಸಬಲ್ಲ ಮೂರನೆಯ ವಸ್ತುವೊಂದಿದ್ದರೆ, ಎಮಲ್ಷನ್ ಸ್ಥಿರವಾಗಿರಬಲ್ಲುದು ಎಂದು ಇದರಿಂದ ಸೂಚಿತವಾಗುತ್ತದೆ. ಸಾಬೂನಿಗೆ ಈ ಗುಣವಿರುವುದರಿಂದಲೇ ಅದು ಉತ್ತಮ ಎಮಲ್ಷನ್‌ಕಾರಿ ಎನಿಸಿಕೊಂಡಿದೆ. ಸಂಧಿಸ್ಥಳದ ಒತ್ತಡ ತಗ್ಗಿಸಿ ಸಾಬೂನು ಅಲ್ಲಿ ಸಂಗ್ರಹಗೊಳ್ಳುತ್ತದೆ. ಹನಿಗಳ ಸುತ್ತ ಸಾಬೂನಿನ ಕವಚ ಏರ್ಪಟ್ಟು ಅವು ಗರಣೆಗಟ್ಟುವುದು (ಕೊಯಲೇಸ್) ತಪ್ಪುವುದು. ಬಟ್ಟೆಯನ್ನು ತೊಳೆಯುವಾಗ ಅದಕ್ಕೆ ಅಂಟಿರುವ ಕೊಳೆಯನ್ನು ಮತ್ತು ಜಿಡ್ಡು ಪದಾರ್ಥಗಳನ್ನು ತತ್‌ಕ್ಷಣ ನೀರಿನಲ್ಲಿ ಎಮಲ್ಷನ್ ಮಾಡಿ ಕೊಂಡೊಯ್ಯುವುದೇ ಅದು ನಿರ್ವಹಿಸುವ ಪಾತ್ರ. ಸೋಡಿಯಂ ಓಲಿಯೇಟಿನಂಥ ಕ್ಷಾರ ಲೋಹದ ಸಾಬೂನು ನೀರು-ಸಾಬೂನು ಸಂಧಿಸ್ಥಳದ ಮೇಲ್ಮೈ ಒತ್ತಡವನ್ನು ಮಾತ್ರ ಗಣನೀಯವಾಗಿ ತಗ್ಗಿಸುವುದು. ಇದರಿಂದ ಸಾಬೂನಿನೊಡನೆ ಹೆಚ್ಚು ಸಂಧಿ ಒತ್ತಡ ಹೊಂದಿರುವ ಆಲಿವ್ ಎಣ್ಣೆ ಹನಿಗಳಾಗಿ ಎಣ್ಣೆ/ನೀರು ಎಮಲ್ಷನ್ ಉಂಟಾಗುವುದು. ಕ್ಯಾಲ್ಸಿಯಂ ಮತ್ತು ಮ್ಯಾಗ್ನೀಸಿಯಂ ಓಲಿಯೇಟುಗಳು ಎಣ್ಣೆ-ಸಾಬೂನು ಸಂಧಿಸ್ಥಳದ ಒತ್ತಡವನ್ನು ಮಾತ್ರ ಗಣನೀಯವಾಗಿ ತಗ್ಗಿಸುವುವು. ಈಗ ಸಾಬೂನಿನೊಡನೆ ಹೆಚ್ಚು ಸಂಧಿ ಒತ್ತಡ ಹೊಂದಿರುವ ನೀರು ಹನಿಗಳ ರೂಪಕ್ಕೆ ಬಂದು ನೀರು/ಎಣ್ಣೆ ಎಮಲ್ಷನ್ ಲಭಿಸುವುದು.

(ii) ಸೂಕ್ಷ್ಮಕಣಗಳ ರೂಪದಲ್ಲಿರುವ ಕೆಲವು ಘನ ವಸ್ತುಗಳು ಎರಡು ದ್ರವಗಳಿಂದಲೂ ಪೂರಾ ಒದ್ದೆಯಾಗುವುದಿಲ್ಲ. ಅವೂ ಎಮಲ್ಷನ್‌ಕಾರಿಗಳಾಗಿ ವರ್ತಿಸಬಲ್ಲವು. ಇಂಥ ವಸ್ತು ಕಾಡಿಗೆ (ಸೂಟ್). ಇದರ ಕಣಗಳು ಸೀಮೆಎಣ್ಣೆಯಿಂದ ಹೆಚ್ಚು ಒದ್ದೆಯಾಗುವುದರಿಂದ ನೀರು/ಎಣ್ಣೆ ಎಮಲ್ಷನ್ ಉಂಟುಮಾಡುವುದು. ಕಾಡಿಗೆಯ ಕಣಗಳು ನೀರಿನ ಹನಿಯ ಸುತ್ತ ಹೊದಿಕೆಯಂತೆ ಹೆಣೆದುಕೊಂಡಿರುತ್ತವೆ.

ಎಮಲ್ಷನ್ ಪಡೆಯುವ ಮಾರ್ಗಗಳು 
ಎಮಲ್ಷನ್ನಿನ ಸ್ಥಿರತೆಗೆ ಎಮಲ್ಷನ್‌ಕಾರಿಯ ಕವಚ ದಾರ್ಢ್ಯ ಮತ್ತು ಪರಿಕ್ಷೇಪಿತ ಕಣಗಳು ಹೊತ್ತಿರುವ ವಿದ್ಯುದಂಶ ಮುಖ್ಯಕಾರಣ. ಆದ್ದರಿಂದ ಎಮಲ್ಷನ್ ಪಡೆಯಲು ಕೆಳಕಂಡ ಮಾರ್ಗಗಳನ್ನು ಅನುಸರಿಸಬಹುದು.

 ಎಮಲ್ಷನ್‌ಕಾರಿಯನ್ನು ನಾಶಪಡಿಸುವ ವಸ್ತುವಿನ ಸೇರ್ಪಡೆ. ಉದಾಹರಣೆಗೆ ಸಾಬೂನನ್ನು ನಾಶಮಾಡಲು ಆಮ್ಲವನ್ನು ಉಪಯೋಗಿಸಬಹುದು.
 ಕಣಗಳು ಹೊತ್ತಿರುವ ವಿದ್ಯುದಂಶವನ್ನು ನಿವಾರಿಸುವ ಎಲೆಕ್ಟ್ರೊಲೈಟಿನ ದ್ರಾವಣವನ್ನೂ ಹಾಕುವುದು.
 ಕುದಿಸುವುದು, ಶೈತ್ಯೀಕರಣ, ಕೇಂದ್ರಾಪಗಮನ ಯಂತ್ರದ ಬಳಕೆ ಮತ್ತು ಉನ್ನತ ವಿಭವ ಪರ್ಯಾಯ ವಿದ್ಯುತ್ತಿನ ಪ್ರಯೋಗ.
 ನೀರು/ಎಣ್ಣೆ ಎಮಲ್ಷನಿಗೆ ನಿರ್ಜಲಕಾರಿ ಅಥವಾ ಆಲ್ಕೊಹಾಲ್ ಕೂಡಿಸುವುದು.

ಈ ಎಲ್ಲ ಅಂಶಗಳ ಪರಿಶೀಲನೆಯಿಂದ ಒಂದು ಮುಖ್ಯ ವಿಷಯ ಹೊರಬೀಳುತ್ತದೆ; ಎಮಲ್ಷನ್‌ಕಾರಿ ಪರಿಕ್ಷೇಪಿತ ಮಾಧ್ಯಮದಲ್ಲಿ ಹೆಚ್ಚು ದ್ರಾವ್ಯ ಮತ್ತು ಒದ್ದೆಯಾಗುವುದು. ಇದೇ ಬ್ಯಾನ್‌ಕ್ರಾಫ್ಟನ ನಿಯಮ.

ಎಮಲ್ಷನ್‍ಗಳ ಪಾತ್ರ 
ನಿತ್ಯಜೀವನದಲ್ಲಿ ಹಾಗೂ ಕೈಗಾರಿಕೋದ್ಯಮಗಳಲ್ಲಿ ಎಮಲ್ಷನ್‌ಗಳ ಪಾತ್ರ ಹಿರಿದು. ಹಾಲು, ಮೊಟ್ಟೆಯ ಹಳದಿಭಾಗ (ಎಗ್‌ಯೋಕ್) ಎಲ್ಲ ನಿಸರ್ಗದತ್ತ ಎಮಲ್ಷನುಗಳು. ಆಹಾರ, ವೈದ್ಯಕೀಯ ಮತ್ತು ಅಂಗರಾಗ ಉದ್ಯಮಗಳಲ್ಲಿ ಎಮಲ್ಷನುಗಳನ್ನು ತಯಾರಿಸಬೇಕಾಗುತ್ತದೆ. ಇದಕ್ಕಾಗಿ ಕೊಲಾಯ್ಡ್ ಗಿರಣಿ, ವೇಗವಾಗಿ ಚಲಿಸುವ ಕಡೆಗೋಲು ಮೊದಲಾದ ಸಾಧನಗಳನ್ನು ಬಳಸುವರು. ತಯಾರಿಕಾ ತಂತ್ರದ ಅಪ್ರಧಾನ ವಿವರಗಳೂ ಎಮಲ್ಷನಿನ ಸ್ವಭಾವವನ್ನು ನಿರ್ಣಯಿಸಬಹುದಾದ್ದರಿಂದ ಈ ಬಗ್ಗೆ ಎಚ್ಚರಿಕೆ ಅಗತ್ಯ. ಪರಿಕರಗಳನ್ನು ಬೆರೆಸಿದ ಕ್ರಮ ಮಿಶ್ರಣವನ್ನು ಕಡೆದ ಕಾಲಾವಧಿ ಮತ್ತು ವೇಗ, ಉಷ್ಣತಾ ನಿಯಂತ್ರಣದಲ್ಲಾದ ಸೂಕ್ಷ್ಮ ಏರುಪೇರು ಸಹ ಎಮಲ್ಷನಿನ ಮೇಲೆ ಪ್ರಭಾವ ಬೀರುತ್ತವೆ. ಎಮಲ್ಷನ್‌ಕಾರಿಯ ಪ್ರಮಾಣ ಮುಖ್ಯವಾಗಿ ಗಮನಿಸಬೇಕಾದ ವಿಷಯ. ಕೈಗಾರಿಕೆಯಲ್ಲಿ ಪ್ರಧಾನವಾಗಿ ಬಳಸುವ ಎಮಲ್ಷನ್‌ಕಾರಿಗಳೆಂದರೆ ಸಾಬೂನು ಮತ್ತು ಜಿಲೆಟಿನ್. ವೈದ್ಯಕೀಯದಲ್ಲಿ ಅರೇಬಿಕ್ ಅಂಟಿಗೆ ಪ್ರಾಶಸ್ತ್ಯ. ಅಹಿತ ರುಚಿಯುಳ್ಳ ಔಷಧವನ್ನು ತೈಲದಲ್ಲಿ ಪರಿಕ್ಷೇಪಿಸಿ ಕುಡಿಸಿದರೆ ರೋಗಿಗೆ ಅದರ ರುಚಿ ಹತ್ತದೆ ಸಹ್ಯವಾಗಿರುವುದು. ದೇಹಗತವಾದ ಅನಂತರ ಪ್ರಯೋಗಿಸಿದ ಮದ್ದು ನಿಧಾನವಾಗಿ ಬಿಡುಗಡೆಯಾಗಿ ಕಾರ್ಯೋನ್ಮುಖವಾಗಲೆಂಬ ಅಭಿಲಾಷೆ ವೈದ್ಯನಿಗಿದ್ದರೆ, ಆಗ ಅದನ್ನು ತೈಲದಲ್ಲಿ ಎಮಲ್ಷನ್ ಮಾಡಿಕೊಡುವುದು ಪದ್ಧತಿ. ಅನೇಕ ಕೈಗಾರಿಕೆಗಳಲ್ಲಿ ಸ್ಥಿರವಾದ ಎಮಲ್ಷನುಗಳನ್ನು ಒಡೆಯುವ ಅಗತ್ಯ ಬೀಳುತ್ತದೆ. ನೀರು/ಎಣ್ಣೆ ನಮೂನೆಯ ಕಚ್ಚಾ ಪೆಟ್ರೋಲಿಯಂ, ಉಣ್ಣೆಯಿಂದ ನೂಲು ತೆಗೆಯುವಾಗ ಬರುವ ಅದರ ಕೊಬ್ಬಿನ ಎಮಲ್ಷನ್, ಸಾವಯವ ದ್ರವಗಳನ್ನು ಹಬೆ ಬಾಷ್ಪೀಭವನ ಮಾಡಿದಾಗ ಹುಟ್ಟುವ ಎಮಲ್ಷನ್, ತೈಲಯಂತ್ರಗಳಲ್ಲಿ ಸಾಂದ್ರೀಕರಿಸುವ ಎಮಲ್ಷನುಗಳನ್ನು ಒಡೆಯದೆ ಗತ್ಯಂತರವಿಲ್ಲ. ಅದಕ್ಕಾಗಿ ಹಿಂದೆಯೇ ಸೂಚಿಸಿರುವ ಅನುಕೂಲವಾದ ಯಾವ ವಿಧಾನವನ್ನಾದರೂ ಉಪಯೋಗಿಸಬಹುದು.

ಉಲ್ಲೇಖಗಳು

ಇತರ ಮೂಲಗಳು 

 
 Handbook of Nanostructured Materials and Nanotechnology; Nalwa, H.S., Ed.; Academic Press: New York, NY, USA, 2000; Volume 5, pp. 501–575

ರಸಾಯನಶಾಸ್ತ್ರ
ರಾಸಾಯನಿಕ ಮಿಶ್ರಣಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
òṃdu dravavannu kuritu amiśraṇīyavāda (immisibal) innòṃdu dravadalli mòdalina dravada parikṣepaṇa. āliv èṇṇè mattu nīru paraspara miḻitavāguvudilla. iṃtha drava joḍiyannu tīvravāgi kulukidāga òṃdu drava sūkṣmahanigaḻa rūpadalli mattòṃdaralli parikṣepitavāguvudu. iṃtha nikaṭa dravamiśraṇave èmalṣan. hanigaḻāgi haṃcihogiruva dravavannu parikṣepita vastuvèṃdū (ḍisparsḍ phes) adannu līnamāḍikòṃḍiruva mattòṃdu dravavannu parikṣepaṇa mādhyamavèṃdū (ḍisparśan mīḍiyaṃ) parigaṇisalāguvudu. sāmānyavāgi òṃdu drava nīrāgiddu mattòṃdu èṇṇèyaṃtha vastuvāgiruva saṃdarbhagaḻe hèccu. hīgāgi nīru-èṇṇè èmalṣanugaḻèṃdu èraḍu sthūla vargagaḻāgi vibhāgisuvudu rūḍhi. èṇṇè parikṣepaṇa mādhyamavāgiddarè nīru/èṇṇè èmalṣan ènisikòḻḻuttadè. idakkè bèṇṇè mattu kolḍ krīm udāharaṇègaḻu. nīru parikṣepaṇa mādhyamavāgiddarè èṇṇè/nīru èmalṣan prāptavāguvudu. idakkè hālu, vyāniṣiṃg krīm, skāṭs èmalṣan, phènail mattu laisāl nidarśanagaḻu.

vivaragaḻu 
èmalṣaninalliruva kaṇagaḻu kòlāyḍ kaṇagaḻigiṃta gātradalli dòḍḍavu. āddariṃda sāmānya sūkṣmadarśaka athavā bhūtakannaḍiyiṃda avannu noḍabahudu. èraḍu dravagaḻa paiki yāvudu adhika pramāṇadallidèyo adu mādhyamavāgi vartisi uḻida drava parikṣepitavāguvudu. udāharaṇègè kòṃca nīrannu hèccu naiṭrò bèṃzīninòḍanè kulukidāga taila èmalṣanū svalpa naiṭrò bènsīnannu tuṃba nīrinòḍanè kaḍèdāga jala èmalṣanū dòrèyuvuvu. ādarè idenū niyamavalla. sūkta prayoga paristhitiyalli 70% parikṣepita vastuviruva sāṃdra èmalṣanugaḻannu tayārisabahudu. ī miti mīridarè parikṣepitakaṇagaḻu tamma goḻākṛtiyannu kaḻèdukòṃḍu bahuphalakigaḻāguttavè. (pālihèḍral). snigdhatè hèccuttadè. 30% innòṃdu drava parikṣepitavāgiruva viruddha namūnèya èmalṣan āgibiḍuvuduṃṭu.

èmalṣan‍na namūnè 
èmalṣan namūnèya nirṇayadalli èraḍu dravagaḻa melmai òttaḍada (sarphes ṭènṣan) pātra kaḍègaṇisuvaṃtilla. nīrina melmai òttaḍa hèccāgiddarè adu goḻākṛtiya hanigaḻāgalu havaṇisuvudu. āga nīru èṇṇè èmalṣan baruvudu hèccu saṃbhavanīya. kèḻakaṃḍa saraḻa prayogagaḻiṃda èmalṣan namūnèyannu pattè haccabahudu. (i) sāraguṃdisuvikè (ḍailyūśan). èmalṣanigè nīru serisidāga adu sarāgavāgi līnavādarè èṇṇè/nīru namūnèyèṃdū beròṃdu padaravāgi uḻidarè nīru/èṇṇè namūnèyèṃdū gurutisabahudu. (ii) baṇṇa prayoga. taila drāvyavāda baṇṇavòṃdannu èmalṣaninòṃdigè kulukalāguvudu. sūkṣmadarśakadalli òṃdu tòṭṭannu parīkṣisidāga baṇṇada hanigaḻu kaṃḍarè èṇṇè/nīru namūnèyirabeku. pūrā hinnèlèye varṇaraṃjitavāgi gocarisidarè viruddha namūnèya èmalṣan èṃdu khacitavāguttadè. (iii) tailada èmalṣan èṇṇèya melè sulabhavāgi haraḍuvudu. nīrina melè haraḍuvudilla. (iv) taila èmalṣanugaḻigè snigdhatè hèccu ; vidyudvāhaka guṇa kaḍimè.

èmalṣan‍kārigaḻa vidhagaḻu 
èmalṣanugaḻu bahukāla sthiravāgi uḻiyadè èraḍu padaragaḻāgi berpaḍuvuvu. āddariṃda sthira èmalṣanugaḻannu paḍèyalu èmalṣan‌kārigaḻannu anivāryavāgi baḻasabekāguttadè. ivugaḻalli èraḍu vidha.

(i) èmalṣan èṃdarè òṃdu drava mattòṃdaralli sūkṣma hanigaḻa rūpadalli haraḍiruvikèyāddariṃda èraḍu dravagaḻa naḍuvè iruva kṣetrada vistīrṇa apāravāgiruttadè. saṃdhisthaḻada òttaḍavū (iṃṭar‌pheśiyal ṭènśan) adhikavāgiruvudu sahaja. ī òttaḍavannu taggisikòḻḻuva yatnadalli èmalṣan òḍèdu èraḍu dravagaḻū berpaḍuttavè. saṃdhisthaḻada òttaḍavannu taggisaballa mūranèya vastuvòṃdiddarè, èmalṣan sthiravāgiraballudu èṃdu idariṃda sūcitavāguttadè. sābūnigè ī guṇaviruvudariṃdale adu uttama èmalṣan‌kāri ènisikòṃḍidè. saṃdhisthaḻada òttaḍa taggisi sābūnu alli saṃgrahagòḻḻuttadè. hanigaḻa sutta sābūnina kavaca erpaṭṭu avu garaṇègaṭṭuvudu (kòyales) tappuvudu. baṭṭèyannu tòḻèyuvāga adakkè aṃṭiruva kòḻèyannu mattu jiḍḍu padārthagaḻannu tat‌kṣaṇa nīrinalli èmalṣan māḍi kòṃḍòyyuvude adu nirvahisuva pātra. soḍiyaṃ oliyeṭinaṃtha kṣāra lohada sābūnu nīru-sābūnu saṃdhisthaḻada melmai òttaḍavannu mātra gaṇanīyavāgi taggisuvudu. idariṃda sābūninòḍanè hèccu saṃdhi òttaḍa hòṃdiruva āliv èṇṇè hanigaḻāgi èṇṇè/nīru èmalṣan uṃṭāguvudu. kyālsiyaṃ mattu myāgnīsiyaṃ oliyeṭugaḻu èṇṇè-sābūnu saṃdhisthaḻada òttaḍavannu mātra gaṇanīyavāgi taggisuvuvu. īga sābūninòḍanè hèccu saṃdhi òttaḍa hòṃdiruva nīru hanigaḻa rūpakkè baṃdu nīru/èṇṇè èmalṣan labhisuvudu.

(ii) sūkṣmakaṇagaḻa rūpadalliruva kèlavu ghana vastugaḻu èraḍu dravagaḻiṃdalū pūrā òddèyāguvudilla. avū èmalṣan‌kārigaḻāgi vartisaballavu. iṃtha vastu kāḍigè (sūṭ). idara kaṇagaḻu sīmèèṇṇèyiṃda hèccu òddèyāguvudariṃda nīru/èṇṇè èmalṣan uṃṭumāḍuvudu. kāḍigèya kaṇagaḻu nīrina haniya sutta hòdikèyaṃtè hèṇèdukòṃḍiruttavè.

èmalṣan paḍèyuva mārgagaḻu 
èmalṣannina sthiratègè èmalṣan‌kāriya kavaca dārḍhya mattu parikṣepita kaṇagaḻu hòttiruva vidyudaṃśa mukhyakāraṇa. āddariṃda èmalṣan paḍèyalu kèḻakaṃḍa mārgagaḻannu anusarisabahudu.

 èmalṣan‌kāriyannu nāśapaḍisuva vastuvina serpaḍè. udāharaṇègè sābūnannu nāśamāḍalu āmlavannu upayogisabahudu.
 kaṇagaḻu hòttiruva vidyudaṃśavannu nivārisuva èlèkṭròlaiṭina drāvaṇavannū hākuvudu.
 kudisuvudu, śaityīkaraṇa, keṃdrāpagamana yaṃtrada baḻakè mattu unnata vibhava paryāya vidyuttina prayoga.
 nīru/èṇṇè èmalṣanigè nirjalakāri athavā ālkòhāl kūḍisuvudu.

ī èlla aṃśagaḻa pariśīlanèyiṃda òṃdu mukhya viṣaya hòrabīḻuttadè; èmalṣan‌kāri parikṣepita mādhyamadalli hèccu drāvya mattu òddèyāguvudu. ide byān‌krāphṭana niyama.

èmalṣan‍gaḻa pātra 
nityajīvanadalli hāgū kaigārikodyamagaḻalli èmalṣan‌gaḻa pātra hiridu. hālu, mòṭṭèya haḻadibhāga (èg‌yok) èlla nisargadatta èmalṣanugaḻu. āhāra, vaidyakīya mattu aṃgarāga udyamagaḻalli èmalṣanugaḻannu tayārisabekāguttadè. idakkāgi kòlāyḍ giraṇi, vegavāgi calisuva kaḍègolu mòdalāda sādhanagaḻannu baḻasuvaru. tayārikā taṃtrada apradhāna vivaragaḻū èmalṣanina svabhāvavannu nirṇayisabahudāddariṃda ī baggè èccarikè agatya. parikaragaḻannu bèrèsida krama miśraṇavannu kaḍèda kālāvadhi mattu vega, uṣṇatā niyaṃtraṇadallāda sūkṣma eruperu saha èmalṣanina melè prabhāva bīruttavè. èmalṣan‌kāriya pramāṇa mukhyavāgi gamanisabekāda viṣaya. kaigārikèyalli pradhānavāgi baḻasuva èmalṣan‌kārigaḻèṃdarè sābūnu mattu jilèṭin. vaidyakīyadalli arebik aṃṭigè prāśastya. ahita ruciyuḻḻa auṣadhavannu tailadalli parikṣepisi kuḍisidarè rogigè adara ruci hattadè sahyavāgiruvudu. dehagatavāda anaṃtara prayogisida maddu nidhānavāgi biḍugaḍèyāgi kāryonmukhavāgalèṃba abhilāṣè vaidyanigiddarè, āga adannu tailadalli èmalṣan māḍikòḍuvudu paddhati. aneka kaigārikègaḻalli sthiravāda èmalṣanugaḻannu òḍèyuva agatya bīḻuttadè. nīru/èṇṇè namūnèya kaccā pèṭroliyaṃ, uṇṇèyiṃda nūlu tègèyuvāga baruva adara kòbbina èmalṣan, sāvayava dravagaḻannu habè bāṣpībhavana māḍidāga huṭṭuva èmalṣan, tailayaṃtragaḻalli sāṃdrīkarisuva èmalṣanugaḻannu òḍèyadè gatyaṃtaravilla. adakkāgi hiṃdèye sūcisiruva anukūlavāda yāva vidhānavannādarū upayogisabahudu.

ullekhagaḻu

itara mūlagaḻu 

 
 Handbook of Nanostructured Materials and Nanotechnology; Nalwa, H.S., Ed.; Academic Press: New York, NY, USA, 2000; Volume 5, pp. 501–575

rasāyanaśāstra
rāsāyanika miśraṇagaḻu
maisūru viśvavidyānilaya viśvakośa
ಎಮಲ್ಷನ್